निज संवाददाता सोनभद्र(वाराणसी)। चुर्क पुलिस चौकी क्षेत्र के मुसहीं गांव में गुरुवार की रात कुछ लोगों ने पानी लेने के विवाद में एक दम्पति की बेरहमी से पिटाई कर दी। गंभीर रूप से घायल पति को जिंला अस्पताल में भर्ती कराया गया है। घायल व्यक्ति पहले से ही बीमार चल रहा था।
इस मामले की सूचना पुलिस को दे दी गयी है। चुर्क पुलिस चौकी क्षेत्र के मुसहीं गांव में गुरुवार की शाम को कुछ लोग एक हैंडपंप पर इकट्ठा होकर पानी भर रहे थे। इसी दौरान दो पक्षों में पहले पानी लेने के सवाल पर विवाद हो गया। इस पर कुछ लोगों ने लाठी-डंडे से रामकेवल यादव (45) पुत्र राजाराम यादव की पिटाई कर दी।
बीच-बचाव करने आयी उसकी पत्नी गीता की भी पिटाई की गयी। पिटाई से रामकेवल यादव गंभीर रूप से घायल हो गया। उसे जिंला अस्पताल में भर्ती कराया गया है। रामकेवल वैसे भी पिछले कई वर्षो से बीमार है और ठीक ढंग से चल भी नहीं पाता।